title: A Tanács (KKBP) 2018/1084 határozata (2018. július 30.) a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről, valamint a (KKBP) 2018/475 határozat hatályon kívül helyezéséről

text:
                  31.7.2018

                  HU

                  Az Európai Unió Hivatalos Lapja

                  L 194/144

         A TANÁCS (KKBP) 2018/1084 HATÁROZATA
         (2018. július 30.)
         a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről, valamint a (KKBP) 2018/475 határozat hatályon kívül helyezéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2001. december 27-én elfogadta a 2001/931/KKBP közös álláspontot (1).

                     (2)

                     A Tanács 2018. március 21-én elfogadta a 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek jegyzékének (a továbbiakban: a lista) naprakésszé tételéről szóló (KKBP) 2018/475 (2) határozatot.

                     (3)

                     A 2001/931/KKBP közös álláspont 1. cikkének (6) bekezdésével összhangban a listán szereplő személyek, csoportok és szervezetek nevét rendszeresen felül kell vizsgálni annak érdekében, hogy biztosítva legyen a listán való tartásuk megalapozottsága.

                     (4)

                     Ez a határozat tartalmazza annak a felülvizsgálatnak az eredményét, amelyet a Tanács azon személyek, csoportok és szervezetek tekintetében végzett, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell.

                     (5)

                     A Tanács meggyőződött arról, hogy a 2001/931/KKBP közös álláspont 1. cikkének (4) bekezdésében említett illetékes hatóságok a listán szereplő valamennyi személy, csoport és szervezet tekintetében határozatot hoztak arról, hogy azok a 2001/931/KKBP közös álláspont 1. cikkének (2) és (3) bekezdése értelmében terrorcselekményekben vettek részt. A Tanács emellett arra a következtetésre jutott, hogy azoknak a személyeknek, csoportoknak és szervezeteknek, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell, a továbbiakban is az említett közös álláspontban meghatározott különleges korlátozó intézkedések hatálya alá kell tartozniuk.

                     (6)

                     A listát ennek megfelelően naprakésszé kell tenni, a (KKBP) 2018/475 határozatot pedig hatályon kívül kell helyezni,

               ELFOGADTA EZT A HATÁROZATOT:

            1. cikk
            Azon személyek, csoportok és szervezetek listáját, akikre vagy amelyekre a 2001/931/KKBP közös álláspont 2., 3. és 4. cikkét alkalmazni kell, e határozat melléklete tartalmazza.

            2. cikk
            A (KKBP) 2018/475 határozat hatályát veszti.

            3. cikk
            Ez a határozat az Európai Unió Hivatalos Lapjában való kihirdetését követő napon lép hatályba.

            Kelt Brüsszelben, 2018. július 30-án.

                  a Tanács részéről

                  az elnök

               G. BLÜMEL

            (1)  A Tanács 2001/931/KKBP közös álláspontja (2001. december 27.) a terrorizmus elleni küzdelemre vonatkozó különös intézkedések alkalmazásáról (HL L 344., 2001.12.28., 93. o.).

            (2)  A Tanács (KKBP) 2018/475 határozata (2018. március 21.) a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek jegyzékének naprakésszé tételéről, valamint a (KKBP) 2017/1426 határozat hatályon kívül helyezéséről (HL L 79., 2018.3.22., 26. o.).

            MELLÉKLET

               Az 1. cikkben említett személyek, csoportok és szervezetek listája

            I.   SZEMÉLYEK

                        1.

                        ABDOLLAHI Hamed (más néven Mustafa Abdullahi), született: 1960.8.11., Irán. Útlevélszám: D9004878.

                        2.

                        AL-NASSER, Abdelkarim Hussein Mohamed, született: Al Ihsa (Szaúd-Arábia), szaúdi állampolgár.

                        3.

                        AL YACOUB, Ibrahim Salih Mohammed, született: 1966.10.16., Tarut (Szaúd-Arábia), szaúdi állampolgár.

                        4.

                        ARBABSIAR Manssor (más néven Mansour Arbabsiar), született: 1955.3.6. vagy 1955.3.15., Irán. Iráni és amerikai állampolgár. Útlevélszám: C2002515 (Irán); Útlevélszám: 477845448 (Amerikai Egyesült Államok). Nemzeti személyazonosító igazolvány szám: 07442833, lejárati ideje: 2016.3.15. (amerikai egyesült államokbeli gépjárművezetői engedély).

                        5.

                        BOUYERI, Mohammed (más néven Abu ZUBAIR, más néven SOBIAR, más néven Abu ZOUBAIR), született: 1978.3.8., Amszterdam (Hollandia).

                        6.

                        EL HAJJ, Hassan, született: 1988.3.22., Zaghdraiya, Szidón, Libanon, kanadai állampolgár. Útlevélszám: JX446643 (Kanada).

                        7.

                        IZZ-AL-DIN, Hasan (más néven GARBAYA, Ahmed, más néven SA-ID, más néven SALWWAN, Samir), született: 1963, Libanon, libanoni állampolgár.

                        8.

                        MELIAD, Farah, született: 1980.11.5., Sydney (Ausztrália), ausztrál állampolgár. Útlevélszám: M2719127 (Ausztrália).

                        9.

                        MOHAMMED, Khalid Shaikh (más néven ALI, Salem, más néven BIN KHALID, Fahd Bin Adballah, más néven HENIN, Ashraf Refaat Nabith, más néven WADOOD, Khalid Adbul), született: 1965.4.14. vagy 1964.3.1., Pakisztán, útlevélszám: 488555.

                        10.

                        ȘANLI, Dalokay (más néven Sinan), született: 1976.10.13., Pülümür (Törökország).

                        11.

                        SHAHLAI Abdul Reza (más néven Abdol Reza Shala'i, más néven Abd-al Reza Shalai, más néven Abdorreza Shahlai, más néven Abdolreza Shahla'i, más néven Abdul-Reza Shahlaee, más néven Hajj Yusef, más néven Haji Yusif, más néven Hajji Yasir, más néven Hajji Yusif, más néven Yusuf Abu-al-Karkh), született: 1957 körül, Irán. Címei: 1. Kermanshah, Irán, 2. mehráni katonai bázis, Ilám tartomány, Irán.

                        12.

                        SHAKURI Ali Gholam, született: 1965 körül, Teherán, Irán.

                        13.

                        SOLEIMANI Qasem (más néven Ghasem Soleymani, más néven Qasmi Sulayman, más néven Qasem Soleymani, más néven Qasem Solaimani, más néven Qasem Salimani, más néven Qasem Solemani, más néven Qasem Sulaimani, más néven Qasem Sulemani), született: 1957.3.11., Irán. Iráni állampolgár. Útlevélszám: 008827 (iráni diplomata-útlevél), kibocsátás éve: 1999. Titulus/rendfokozat: vezérőrnagy.

                  II.   CSOPORTOK ÉS SZERVEZETEK

                        1.

                        „Abu Nidal Organisation” – „ANO” („Abu Nidal Szervezet”) (más néven: „Fatah Revolutionary Council” [„Fatah Forradalmi Tanács”], más néven: „Arab Revolutionary Brigades” [„Arab Forradalmi Brigádok”], más néven: „Black September” [„Fekete Szeptember”], más néven: „Revolutionary Organisation of Socialist Muslims” [„Szocialista Muzulmánok Forradalmi Szervezete”]).

                        2.

                        „Al-Aqsa Martyrs' Brigade” („Al-Aqsa Mártírjainak Brigádja”).

                        3.

                        „Al-Aqsa e.V” („Al-Aksza e.V.”).

                        4.

                        „Babbar Khalsa”.

                        5.

                        A „New People's Army-t” – „NPA-t” („Új Néphadsereg”) is magában foglaló „Communist Party of the Philippines'” („Fülöp-szigeteki Kommunista Párt”), Fülöp-szigetek.

                        6.

                        „Gama'a al-Islamiyya” (más néven „Al-Gama'a al-Islamiyya”) („Islamic Group” – „IG” [„Iszlám Csoport”]).

                        7.

                        „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front” [„Nagy Iszlám Keleti Harci Front”]).

                        8.

                        A „Hamas-Izz al-Din al-Qassem”-et is magában foglaló „Hamas” („Hamász”).

                        9.

                        „Hizballah Military Wing” („Hizballah Katonai Szárny”) (más néven „Hezbollah Military Wing”, más néven „Hizbullah Military Wing”, más néven „Hizbollah Military Wing”, más néven „Hezballah Military Wing”, más néven „Hisbollah Military Wing”, más néven „Hizbu'llah Military Wing”, más néven „Hizb Allah Military Wing”, más néven „Jihad Council” [magyarul az összes Hezbollah változat, illetve „Dzsihád Tanács”] {és az irányítása alá tartozó minden egység, köztük az External Security Organisation [„Külső Biztonsági Szervezet”]}).

                        10.

                        „Hizbul Mujahideen” – „HM” („Hizbul Mudzsahedin”).

                        11.

                        „Khalistan Zindabad Force” – „KZF” („Kalisztán Zindabad Erő”).

                        12.

                        „Kurdistan Workers' Party” – „PKK” („Kurd Munkáspárt”) (más néven „KADEK”, más néven „KONGRA-GEL”).

                        13.

                        „Liberation Tigers of Tamil Eelam” – „LTTE” („A Tamil Eelam Felszabadító Tigrisei”).

                        14.

                        „Ejército de Liberación Nacional” („National Liberation Army” [„Nemzeti Felszabadítási Hadsereg”]).

                        15.

                        „Palestinian Islamic Jihad” – „PIJ” („Palesztin Iszlám Dzsihád”).

                        16.

                        „Popular Front for the Liberation of Palestine” – „PFLP” („Népi Front Palesztina Felszabadításért”).

                        17.

                        „Popular Front for the Liberation of Palestine – General Command” (más néven „PFLP – General Command”) („Népi Front Palesztina Felszabadításért – Főparancsnokság” [más néven „PFLP – Főparancsnokság”]).

                        18.

                        „Devrimci Halk Kurtuluș Partisi-Cephesi” – „DHKP/C” (más néven „Devrimci Sol”) („Revolutionary Left” [„Forradalmi Baloldal”]), más néven „Dev Sol”) („Revolutionary People's Liberation Army/Front/Party” [„Forradalmi Népi Felszabadítási Hadsereg/Front/Párt”]).

                        19.

                        „Sendero Luminoso” – „SL” („Fényes Ösvény”).

                        20.

                        „Teyrbazen Azadiya Kurdistan” – „TAK” (más néven „Kurdistan Freedom Falcons” [„Kurdisztáni Szabadság Sólymai”], más néven „Kurdistan Freedom Hawks” [„Kurdisztáni Szabadság Héjái”]).


title: A Tanács (KKBP) 2018/1085 határozata (2018. július 30.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról

text:
                  31.7.2018

                  HU

                  Az Európai Unió Hivatalos Lapja

                  L 194/147

         A TANÁCS (KKBP) 2018/1085 HATÁROZATA
         (2018. július 30.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 2014/145/KKBP tanácsi határozatra (1) és különösen annak 3. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2014. március 17-én elfogadta a 2014/145/KKBP határozatot.

                     (2)

                     Az Unió Krím és Szevasztopol jogellenes annektálásával kapcsolatos el nem ismerési politikájának részeként a Tanács a Kercsi-szorosi híd megépítését olyan további fellépésnek tekinti, amely aláássa Ukrajna területi integritását, szuverenitását és függetlenségét.

                     (3)

                     E híd megépítése és 2018. május 15-i hivatalos átadása kulcsfontosságú szimbolikus lépést jelent annak irányába, hogy az Oroszországi Föderáció megszilárdítsa a jogellenesen annektált Krím és Szevasztopol fölötti ellenőrzést, és folytassa a félsziget Ukrajnától való elszigetelését.

                     (4)

                     A fentiek alapján a korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében szereplő jegyzékébe további szervezeteket kell felvenni.

                     (5)

                     A 2014/145/KKBP határozat mellékletét ennek megfelelően módosítani kell,

               ELFOGADTA EZT A HATÁROZATOT:

            1. cikk
            Az e határozat mellékletében felsorolt szervezeteket fel kell venni 2014/145/KKBP határozat mellékletében foglalt jegyzékbe.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt Brüsszelben, 2018. július 30-án.

                  a Tanács részéről

                  az elnök

               G. BLÜMEL

            (1)  HL L 78., 2014.3.17., 16. o.

            MELLÉKLET
            Az 1. cikkben említett szervezetek jegyzéke

                           Név

                           Azonosító adatok

                           Indokolás

                           A jegyzékbe vétel dátuma

                           „42.

                           AO „Institute Giprostroymost – Saint-Petersburg”
                           АО Институт Гипростроймост – Санкт-Петербург

                           Cím:

                                       7 Yablochkova street,

                                       St. Petersburg,

                                       197198 Oroszország

                                       Honlap: http://gpsm.ru

                                       E-mail: office@gpsm.ru

                           Az AO „Institute Giprostroymost – Saint-Petersburg” a híd megtervezésével részt vett az Oroszországot a jogellenesen annektált Krím félszigettel összekötő Kercsi-szorosi híd megépítésében. Ezáltal támogatja a jogellenesen annektált Krím-félsziget egyesítését az Oroszországi Föderációval, ami pedig még inkább aláássa Ukrajna területi integritását, szuverenitását és függetlenségét.

                           2018.7.31.

                           43.

                           PJSC Mostotrest
                           ПАО Мостотрест

                           Cím:

                                       6 Barklaaya street,

                                       Bld. 5 Moscow,

                                       121087 Oroszország

                           A PJSC Mostotrest a híd karbantartására vonatkozó állami szerződés révén tevékenyen részt vett az Oroszországot a jogellenesen annektált Krím félszigettel összekötő Kercsi-szorosi híd megépítésében. Tulajdonosa továbbá egy olyan személy (Arkady Rotenberg), aki az Ukrajna szuverenitását aláásó tevékenysége miatt már jegyzékbevételre került (92. számú személy e mellékletben). A vállalkozás tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.

                           2018.7.31.

                           44.

                           JSC Zaliv Shipyard
                           Судостроительный завод ”Залив”

                           Cím:

                                       4 Tankistov street,

                                       298310 Kerch,

                                       Krím

                                       Honlap: http://zalivkerch.com

                           A JSC Zaliv Shipyard tevékenyen részt vett az Oroszországot a jogellenesen annektált Krím félszigettel összekötő Kercsi-szorosi hídhoz vezető új vasútvonal megépítésében. A vállalkozás tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.

                           2018.7.31.

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Cím:

                                       Prospect Vernadskogo 53,

                                       Moscow,

                                       119415 Oroszország

                                       Honlap: www.ooosgm.com

                           A Stroygazmontazh Corporation (SGM Group) a híd megépítésére vonatkozó állami szerződés révén tevékenyen részt vett az Oroszországot a jogellenesen annektált Krím félszigettel összekötő Kercsi-szorosi híd megépítésében.
                           Tulajdonosa továbbá egy olyan személy (Arkady Rotenberg), aki az Ukrajna szuverenitását aláásó tevékenysége miatt már jegyzékbevételre került (92. számú személy e mellékletben). A vállalkozás tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.

                           2018.7.31.

                           46.

                           Stroygazmontazh Most OOO
                           OOO Стройгазмонтаж-Мост

                           Cím:

                                       Barklaya street 6, building 7 Moscow,

                                       121087 Oroszország

                                 Cégjegyzékszám: 1157746088170
                           Adószám: 7730018980
                           Honlap: http://kerch-most.ru/tag/sgam-most
                           E-mail: kerch-most@yandex.ru

                           A Stroygazmontazh Most OOO a Kercsi-szoroson átívelő híd megépítésére vonatkozó projektet irányító fő szerződő félnek, a Stroygazmontazh-nak a leányvállalata. Tulajdonosa továbbá egy olyan személy (Arkady Rotenberg), aki az Ukrajna szuverenitását aláásó tevékenysége miatt már jegyzékbevételre került (92. számú személy e mellékletben). A vállalkozás tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.

                           2018.7.31.

                           47.

                           CJSC VAD
                           AKTSIONERNOE OBSHCHESTVO VAD
                           АО «ВАД»

                           Cím:
                           133, Chernyshevskogo street, Vologda, Vologodskaya Oblast, 160019 Oroszország
                           122 Grazhdanskiy Prospect, suite 5, Liter A, St. Petersburg, 195267 Oroszország
                           Cégjegyzékszám: 1037804006811 (Oroszország)
                           Adószám: 7802059185
                           Honlap: www.zaovad.com
                           E-mail: office@zaovad.com

                           A CJSC VAD a krími Tavrida autópálya, a Kercsi-szorosi hídon átmenő közút és az ahhoz vezető bekötőutak megépítésének fővállalkozója. A Tavrida autópálya lehetővé teszi majd a Krím közúton történő megközelítését a Kercsi-szorosi híd elsődleges becsatlakozásaként szolgáló, újonnan épült utak rendszere révén. A CJSC VAD tehát támogatja a jogellenesen annektált Krím félsziget egyesítését az Oroszországi Föderációval, ami pedig még jobban aláássa Ukrajna területi integritását, szuverenitását és függetlenségét.

                           2018.7.31.”


A Bizottság 2018.08.08-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9018 - Cerberus / WFS) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.08.24-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9027 - Fosun International Limited / FFT Gesellschaft mbH) a 139/2004/EK tanácsi rendelet alapján (Csak az angol nyelvű szöveg hiteles.)


A Bizottság 2018.08.23-i határozata az összefonódást a közös piaccal összeegyeztethetőnek nyilvánítja (Ügyszám COMP/M.9058 - Sonae SGPS, SA / Sonae Sierra SGPS, SA) a 139/2004/EK tanácsi rendelet alapján (Csak az angol nyelvű szöveg hiteles.)


title: A Bizottság (EU) 2017/2172 határozata (2017. november 20.) a 2010/670/EU határozatnak a pályázati felhívások első fordulójából származó, ki nem fizetett bevételek felhasználása tekintetében történő módosításáról (az értesítés a C(2017) 7656. számú dokumentummal történt)

text:
               22.11.2017

               HU

               Az Európai Unió Hivatalos Lapja

               L 306/24

         A BIZOTTSÁG (EU) 2017/2172 HATÁROZATA
   (2017. november 20.)
   a 2010/670/EU határozatnak a pályázati felhívások első fordulójából származó, ki nem fizetett bevételek felhasználása tekintetében történő módosításáról

         (az értesítés a C(2017) 7656. számú dokumentummal történt)

   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 10a. cikke (8) bekezdésére,
   mivel:

               (1)

               A 2003/87/EK irányelv 10a. cikkének (8) bekezdése az üvegházhatású gázok kibocsátási egységeinek Unión belüli kereskedelmi rendszerében (EU ETS) az új belépők számára elkülönített, de ki nem osztott 300 millió kibocsátási egység felhasználását előíró finanszírozási mechanizmust állapít meg a CO2 környezetvédelmi szempontból biztonságos leválasztására és geológiai tárolására irányuló kereskedelmi demonstrációs projektek (a továbbiakban: CLT-demonstrációs projektek), valamint az innovatív megújulóenergia-technológiák demonstrációs projektjei (a továbbiakban: RES-demonstrációs projektek) finanszírozására.

               (2)

               A 2010/670/EU határozatában (2) a Bizottság meghatározta e projektek kiválasztásának és végrehajtásának szabályait és kritériumait, valamint a kibocsátási egységek pénzzé tételének és a bevételek kezelésének az alapelveit.

               (3)

               Az első és második pályázati felhívás eredményeképpen 2014 közepéig 20 uniós tagállamban 39 RES- és CLT-demonstrációs projekt végrehajtásához ítéltek oda pénzügyi támogatást. A világszinten és uniós szinten is kihívásokkal teli gazdasági helyzet következtében azonban az első pályázati felhívás keretében finanszírozott 20 projekt közül néhány esetében nem sikerült elég tőkét szerezni, illetve további finanszírozókat bevonni. Ennek eredményeképpen 2016. december 31-ig 14 projekt esetében meghozták a 2010/670/EU határozat 9. cikke szerinti végleges beruházási döntést, és a szóban forgó első pályázati felhívás keretében odaítélt projektekre szánt legalább 436 millió EUR nem került felhasználásra.

               (4)

               A ki nem fizetett összegeket a 2003/87/EK irányelv 10a. cikkének (8) bekezdésében meghatározott alkalmazási körbe eső projektek közvetlen finanszírozására kell felhasználni. Tekintettel továbbá a rendkívül innovatív megújulóenergia-projektek és CLT-demonstrációs projektek különleges helyzetére, a finanszírozás egy részét támogatás formájában kell nyújtani.

               (5)

               Az EU energiaágazatának ilyen rendkívül innovatív projektjeire irányuló beruházások fokozása érdekében – amelyet a Bizottság a tiszta energiákkal kapcsolatos innováció felgyorsításáról szóló közleményében (3) az egyik kiemelt célként azonosított – az első pályázati felhívásból származó, ki nem fizetett bevételeket haladéktalanul és prioritásként fel kell használni a Horizont 2020 alá tartozó InnovFin energetikai demonstrációs projekteket támogató (EDP) eszköz keretében (4). E támogatás kiegészíti a már meglévő és jövőbeli pénzügyi támogatásokat, például a Horizont 2020 keretében nyújtott támogatásokat.

               (6)

               A közlekedési ágazat ilyen rendkívül innovatív projektjeire irányuló beruházások fokozása érdekében csak az olyan projekteket indokolt támogatni, amelyek az Európai Hálózatfinanszírozási Eszközön belül a közlekedési ágazatot támogató, hitelviszonyt megtestesítő eszköz (5) felhasználásával a megújuló energiák innovatív, megismételhető és rugalmasan méretezhető felhasználását mozdítják elő.

               (7)

               Az első és a második pályázati felhívás keretében odaítélt olyan projektek, amelyek esetében már meghozták a végleges beruházási döntést, és amelyek végrehajtása már folyamatban van, alkalmasnak tekintendők a megfelelő pénzügyi eszköz keretében történő ajánlattételre.

               (8)

               A nyilvánosságnak a megfelelő pénzügyi eszközt illető széles körű tájékoztatása érdekében a Bizottság és az Európai Beruházási Bank Csoport a jövőben is rendszeresen szervez majd témaspecifikus szakmai műhelyeket a tagállamok és a projektszponzorok számára.

               (9)

               A Bizottság kellő időben előre jelentést tesz az Éghajlatváltozási Bizottságnak a Bizottság és az Európai Beruházási Bank közötti vonatkozó hatáskör-átruházási megállapodásokkal kapcsolatos fejleményekről, ezen belül pedig különösen a vonatkozó támogathatósági kritériumokról; a megfelelő pénzügyi eszközök végrehajtásáról, ezen belül pedig különösen a tervezett projektek kialakításáról, a projektpályázatok értékeléséről és a bevételek felhasználásáról; továbbá megfelelően figyelembe veszi a tagállamok meglátásait.

               (10)

               Az e határozatban előírt intézkedések összhangban vannak az Éghajlatváltozási Bizottság véleményével,

         ELFOGADTA EZT A HATÁROZATOT:
   1. cikk
   A 2010/670/EU határozat a következőképpen módosul:

               1.

               A 2. cikk a következő (4) bekezdéssel egészül ki:
               „(4)   A pályázati felhívások első fordulójából megmaradó, ki nem fizetett bevételeket újszerű innovatív, megismételhető és valós méretű RES- és CLT-demonstrációs projektek rendelkezésére kell bocsátani az Európai Beruházási Bank Csoport által kezelt megfelelő pénzügyi eszközök keretében történő finanszírozással, elsőbbséget adva az InnovFin energetikai demonstrációs projekteket támogató (EDP) eszköznek és az Európai Hálózatfinanszírozási Eszközön belül a közlekedési ágazatot támogató, hitelviszonyt megtestesítő eszköznek.
               Az előző bekezdés, a 6. és a 8. cikk, a 11. cikk (1)–(5) bekezdése, a 11. cikk (6) bekezdésének első és második albekezdése és a 13. cikk nem alkalmazandó e bevételek felhasználására.
               A Bizottság kellő időben előre jelentést tesz az Éghajlatváltozási Bizottságnak a Bizottság és az Európai Beruházási Bank közötti vonatkozó hatáskör-átruházási megállapodásokkal kapcsolatos fejleményekről, ezen belül pedig különösen a vonatkozó támogathatósági kritériumokról; a megfelelő pénzügyi eszközök végrehajtásáról, ezen belül pedig különösen a tervezett projektek kialakításáról, a projektpályázatok értékeléséről és a bevételek felhasználásáról; továbbá megfelelően figyelembe veszi a tagállamok meglátásait.”

               2.

               A 14. cikk az alábbi bekezdéssel egészül ki:
               „A Bizottság rendszeresen jelentést tesz az Éghajlatváltozási Bizottságnak a 2. cikk (4) bekezdésében említett bevételek felhasználásáról, ideértve adott esetben a projektek tervezett támogatására és a finanszírozás támogatások formájában nyújtandó részére, a projektek földrajzi eloszlására, a projektek méretére és technológiai lefedettségére vonatkozó előzetes tájékoztatást, valamint a projektvégrehajtás előrehaladására, a CO2-kibocsátások elkerülésére, a tőkeáttételre, a nyilvánosság tájékoztatására és a levont tanulságokra vonatkozó utólagos információkat.”

         2. cikk
   Ennek a határozatnak a tagállamok a címzettjei.

      Kelt Brüsszelben, 2017. november 20-án.

            a Bizottság részéről

         Miguel ARIAS CAÑETE

            a Bizottság tagja

      (1)  HL L 275., 2003.10.25., 32. o.

      (2)  A Bizottság 2010/670/EU határozata (2010. november 3.) a szén-dioxid környezetvédelmi szempontból biztonságos leválasztására és geológiai tárolására irányuló kereskedelmi demonstrációs projekteknek, valamint a megújuló energiaforrások hasznosítására alkalmazott innovatív technológiák demonstrációs projektjeinek az üvegházhatást okozó gázok kibocsátási egységei Közösségen belüli, a 2003/87/EK európai parlamenti és tanácsi irányelvvel létrehozott kereskedelmi rendszere keretében történő finanszírozására vonatkozó kritériumok és intézkedések meghatározásáról (HL L 290., 2010.11.6., 39. o.).

      (3)  C(2016) 763 final.

      (4)  A Tanács 2013/743/EU határozata (2013. december 3.) a „Horizont 2020” kutatási és innovációs keretprogram (2014–2020) végrehajtását szolgáló egyedi program létrehozásáról és a 2006/971/EK, a 2006/972/EK, a 2006/973/EK, a 2006/974/EK és a 2006/975/EK határozatok hatályon kívül helyezéséről (HL L 347., 2013.12.20., 965. o.).

      (5)  Az Európai Parlament és a Tanács 1316/2013/EU rendelete (2013. december 11.) az Európai Hálózatfinanszírozási Eszköz létrehozásáról, a 913/2010/EU rendelet módosításáról és a 680/2007/EK és 67/2010/EK rendelet hatályon kívül helyezéséről (HL L 348., 2013.12.20., 129 o.).


title: A Tanács (EU) 2017/2171 határozata (2017. november 20.) a tagállamok által az Európai Fejlesztési Alapba fizetendő, a 2019-re vonatkozó felső határt, a 2018-ban fizetendő összeget, a 2018. évi első részletet és a 2020-ban és 2021-ben fizetendő hozzájárulások várható éves összegeire vonatkozó indikatív, nem kötelező erejű előrejelzést is magában foglaló pénzügyi hozzájárulásokról

text:
               22.11.2017

               HU

               Az Európai Unió Hivatalos Lapja

               L 306/21

         A TANÁCS (EU) 2017/2171 HATÁROZATA
   (2017. november 20.)
   a tagállamok által az Európai Fejlesztési Alapba fizetendő, a 2019-re vonatkozó felső határt, a 2018-ban fizetendő összeget, a 2018. évi első részletet és a 2020-ban és 2021-ben fizetendő hozzájárulások várható éves összegeire vonatkozó indikatív, nem kötelező erejű előrejelzést is magában foglaló pénzügyi hozzájárulásokról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel az egyrészről az afrikai, karib-tengeri és csendes-óceáni államok, másrészről az Európai Közösség és tagállamai közötti, 2000. június 23-án (1) Coutonouban aláírt legutóbb módosított változatára (a továbbiakban: az AKCS–EU partnerségi megállapodás),
   tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (2) (a továbbiakban: belső megállapodás) és különösen annak 7. cikke (2) bekezdésere,
   tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre (3) (a továbbiakban: a 11. EFA-ra alkalmazandó pénzügyi szabályzat) és különösen annak 21. cikke (2) bekezdésére,
   tekintettel az Európai Bizottság javaslatára,
   mivel:

               (1)

               A 11. EFA-ra alkalmazandó pénzügyi szabályzat 21. cikkének (2) bekezdésében megállapított eljárásnak megfelelően a Bizottság 2017. október 15-ig egy javaslatot terjesztett elő, amely tartalmazza a) a tagállamok által az Európai Fejlesztési Alapba (EFA) fizetendő 2019. évi hozzájárulások éves összegének felső határát; b) a 2018. évi tagállami EFA-hozzájárulások éves összegét; c) a 2018. évi hozzájárulás első részletének összegét; valamint d) a 2020. és 2021. évi hozzájárulások várható éves összegeinek indikatív, nem kötelező erejű előrejelzését.

               (2)

               Az Európai Beruházási Bank (EBB) a 11. EFA-ra alkalmazandó pénzügyi szabályzat 52. cikkével összhangban 2017. szeptember 4-én megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               (3)

               A 11. EFA-ra alkalmazandó pénzügyi szabályzat 22. cikkének (1) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen az EBB-nek a 10. EFA-ból, a Bizottságnak pedig a 11. EFA-ból kell pénzösszegeket lehívnia.

               (4)

               Az (EU) 2016/2026 tanácsi határozat (4) a 2018. évi tagállami EFA-hozzájárulások éves összegének felső határát a Bizottság részére 4 550 000 000 EUR-ban, az EBB részére pedig 250 000 000 EUR-ban rögzítette.

               (5)

               Az (EU) 2017/1206 tanácsi határozat (5) megállapította a hozzájárulás 8. és 9. EFA-ból visszavont 200 000 000 EUR összeggel való csökkentését,

         ELFOGADTA EZT A HATÁROZATOT:
   1. cikk
   A 2019. évi tagállami EFA-hozzájárulások éves összegének felső határa 4 900 000 000 EUR-ban kerül meghatározásra. Az összeget a következőképpen kell felosztani: a Bizottság része 4 600 000 000 EUR, az EBB része 300 000 000 EUR.
   2. cikk
   A 2018. évi tagállami EFA-hozzájárulások éves összege 4 800 000 000 EUR-ban kerül meghatározásra. Az összeget a következőképpen kell felosztani: a Bizottság része 4 550 000 000 EUR, az EBB része 250 000 000 EUR.
   3. cikk
   Az e határozat mellékletében található táblázat tartalmazza a 2018. évi EDF-hozzájárulások első részleteként a Bizottság és az EBB részére a tagállamok által fizetendő egyes összegeket.
   E hozzájárulások befizetése kombinálható a hozzájárulások 8. és 9. EFA-ból visszavont 200 000 000 EUR összeggel való csökkentésének végrehajtása keretében, az egyes tagállamok által benyújtott kiigazítási terv alapján végzett kiigazításokkal.
   4. cikk
   A 2020. évi hozzájárulások várható éves összegének indikatív, nem kötelező erejű előrejelzése a Bizottság részére 4 600 000 000 EUR-ban, az EBB részére 300 000 000 EUR-ban, 2021-re vonatkozóan a Bizottság részére 4 700 000 000 EUR-ban, az EBB részére pedig 300 000 000 EUR-ban kerül meghatározásra.
   5. cikk
   Ez a határozat az elfogadásának napján lép hatályba.

      Kelt Brüsszelben, 2017. november 20-én.

            a Tanács részéről

            az elnök

         M. MAASIKAS

      (1)  HL L 317., 2000.12.15., 3. o.

      (2)  HL L 210., 2013.8.6., 1. o.

      (3)  HL L 58., 2015.3.3., 17. o.

      (4)  A Tanács (EU) 2016/2026 határozata (2016. november 15.) a tagállamok által az Európai Fejlesztési Alapba fizetendő, a 2018-ra vonatkozó felső határt, a 2017-ben fizetendő összeget, a 2017. évi első részletet és a 2019-ben és 2020-ban fizetendő várható éves összegekre vonatkozó indikatív, nem kötelező erejű előrejelzést is magában foglaló pénzügyi hozzájárulásokról (HL L 313., 2016.11.19., 25. o.).

      (5)  A Tanács (EU) 2017/1206 határozata (2017. július 4.) a tagállamok által az Európai Fejlesztési Alapba fizetendő, a 2017. évi második részletet is magában foglaló pénzügyi hozzájárulásokról (HL L 173., 2017.7.6., 15. o.).

      MELLÉKLET

                  TAGÁLLAMOK

                  10. EFA-ra vonatkozó kulcs (%)

                  11. EFA-ra vonatkozó kulcs (%)

                  2018. évi 1. részlet (EUR)

                  Összesen

                  Bizottság 11. EFA

                  EBB 10. EFA

                  BELGIUM

                  3,53

                  3,24927

                  66 610 035,00

                  5 295 000,00

                  71 905 035,00

                  BULGÁRIA

                  0,14

                  0,21853

                  4 479 865,00

                  210 000,00

                  4 689 865,00

                  CSEH KÖZTÁRSASÁG

                  0,51

                  0,79745

                  16 347 725,00

                  765 000,00

                  17 112 725,00

                  DÁNIA

                  2,00

                  1,98045

                  40 599 225,00

                  3 000 000,00

                  43 599 225,00

                  NÉMETORSZÁG

                  20,50

                  20,57980

                  421 885 900,00

                  30 750 000,00

                  452 635 900,00

                  ÉSZTORSZÁG

                  0,05

                  0,08635

                  1 770 175,00

                  75 000,00

                  1 845 175,00

                  ÍRORSZÁG

                  0,91

                  0,94006

                  19 271 230,00

                  1 365 000,00

                  20 636 230,00

                  GÖRÖGORSZÁG

                  1,47

                  1,50735

                  30 900 675,00

                  2 205 000,00

                  33 105 675,00

                  SPANYOLORSZÁG

                  7,85

                  7,93248

                  162 615 840,00

                  11 775 000,00

                  174 390 840,00

                  FRANCIAORSZÁG

                  19,55

                  17,81269

                  365 160 145,00

                  29 325 000,00

                  394 485 145,00

                  HORVÁTORSZÁG

                  0,00

                  0,22518

                  4 616 190,00

                  0,00

                  4 616 190,00

                  OLASZORSZÁG

                  12,86

                  12,53009

                  256 866 845,00

                  19 290 000,00

                  276 156 845,00

                  CIPRUS

                  0,09

                  0,11162

                  2 288 210,00

                  135 000,00

                  2 423 210,00

                  LETTORSZÁG

                  0,07

                  0,11612

                  2 380 460,00

                  105 000,00

                  2 485 460,00

                  LITVÁNIA

                  0,12

                  0,18077

                  3 705 785,00

                  180 000,00

                  3 885 785,00

                  LUXEMBURG

                  0,27

                  0,25509

                  5 229 345,00

                  405 000,00

                  5 634 345,00

                  MAGYARORSZÁG

                  0,55

                  0,61456

                  12 598 480,00

                  825 000,00

                  13 423 480,00

                  MÁLTA

                  0,03

                  0,03801

                  779 205,00

                  45 000,00

                  824 205,00

                  HOLLANDIA

                  4,85

                  4,77678

                  97 923 990,00

                  7 275 000,00

                  105 198 990,00

                  AUSZTRIA

                  2,41

                  2,39757

                  49 150 185,00

                  3 615 000,00

                  52 765 185,00

                  LENGYELORSZÁG

                  1,30

                  2,00734

                  41 150 470,00

                  1 950 000,00

                  43 100 470,00

                  PORTUGÁLIA

                  1,15

                  1,19679

                  24 534 195,00

                  1 725 000,00

                  26 259 195,00

                  ROMÁNIA

                  0,37

                  0,71815

                  14 722 075,00

                  555 000,00

                  15 277 075,00

                  SZLOVÉNIA

                  0,18

                  0,22452

                  4 602 660,00

                  270 000,00

                  4 872 660,00

                  SZLOVÁKIA

                  0,21

                  0,37616

                  7 711 280,00

                  315 000,00

                  8 026 280,00

                  FINNORSZÁG

                  1,47

                  1,50909

                  30 936 345,00

                  2 205 000,00

                  33 141 345,00

                  SVÉDORSZÁG

                  2,74

                  2,93911

                  60 251 755,00

                  4 110 000,00

                  64 361 755,00

                  EGYESÜLT KIRÁLYSÁG

                  14,82

                  14,67862

                  300 911 710,00

                  22 230 000,00

                  323 141 710,00

                  EU-28 ÖSSZESEN

                  100,00

                  100,00

                  2 050 000 000,00

                  150 000 000,00

                  2 200 000 000,00


title: A Tanács (EU) 2017/2182 határozata (2017. november 20.) a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodásnak az Európai Unió nevében történő aláírásáról

text:
               24.11.2017

               HU

               Az Európai Unió Hivatalos Lapja

               L 309/1

         A TANÁCS (EU) 2017/2182 HATÁROZATA
   (2017. november 20.)
   a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodásnak az Európai Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (a továbbiakban: EGT-megállapodás) 19. cikke értelmében a szerződő felek vállalják, hogy további erőfeszítéseket tesznek a mezőgazdasági termékek kereskedelmének fokozatos liberalizálása érdekében.

               (2)

               A Tanács 2014. november 18-án felhatalmazta a Bizottságot, hogy az EGT-megállapodás 19. cikke alapján tárgyalásokat kezdjen Norvégiával a mezőgazdasági termékek kétoldalú kereskedelmének fokozottabb liberalizálása céljából. A tárgyalások sikeresen lezárultak, és a felek parafálták a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában 2017. április 5-én létrejött megállapodást (a továbbiakban: megállapodás).

               (3)

               A megállapodást – feltételezve annak való megkötését – az Európai Unió nevében alá kell írni,

         ELFOGADTA EZT A HATÁROZATOT:
   1. cikk
   A Tanács felhatalmazást ad a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodásnak az Európai Unió nevében történő aláírására, feltételezve az említett megállapodás megkötését (1).
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2017. november 20-án.

            a Tanács részéről

            az elnök

         M. MAASIKAS

      (1)  A megállapodás szövegét a megkötéséről szóló határozattal együtt az Európai Unió Hivatalos Lapjában hirdetik ki.


               24.11.2017

               HU

               Az Európai Unió Hivatalos Lapja

               C 399/204

         P8_TA(2015)0436
   Georgios Kyrtsos mentelmi jogának felfüggesztésére irányuló kérelem
   Az Európai Parlament 2015. december 15-i határozata a Georgios Kyrtsos mentelmi jogának felfüggesztésére irányuló kérelemről (2015/2238(IMM))
   (2017/C 399/26)

      Az Európai Parlament,

               —

               tekintettel a görög Legfelsőbb Bíróság Ügyészsége által 2015. július 21-én a Kelet-attikai Munkaügyi Felügyelet által bérfizetés elmulasztása miatt tett panasszal (1) összefüggésben eljuttatott és 2015. szeptember 9-én a plenáris ülésen bejelentett, a Georgios Kyrtsos mentelmi jogának felfüggesztésére irányuló kérelemre,

               —

               tekintettel arra, hogy Georgios Kyrtsos lemondott az eljárási szabályzat 9. cikkének (5) bekezdése szerint őt megillető meghallgatáshoz való jogról,

               —

               tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (2),

               —

               tekintettel az Görög Köztársaság alkotmányának 62. cikkére,

               —

               tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,

               —

               tekintettel a Jogi Bizottság jelentésére (A8-0358/2015),

               A.

               mivel a görög Legfelsőbb Bíróság Ügyészsége egy állítólagos bűncselekmény kapcsán teendő lehetséges jogi lépésekkel kapcsolatban kérte Georgios Kyrtsos európai parlamenti képviselő mentelmi jogának felfüggesztését;

               B.

               mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament tagjai saját államuk területén a parlamentjük tagjaira vonatkozó mentességet élvezik;

               C.

               mivel a Görög Köztársaság Alkotmányának 62. cikke értelmében a parlamenti ciklus alatt a parlamenti képviselőkkel szemben a Parlament előzetes engedélye nélkül vád nem emelhető, nem tartóztathatók le, nem börtönözhetők be, illetve egyéb módon nem tarthatók fogva;

               D.

               mivel Georgios Kyrtsos urat azzal vádolják, hogy nem fizette ki az egyik korábbi alkalmazottjának járó bér egy részét;

               E.

               mivel az említett vád az egykor Georgios Kyrtsos által vezetett két hírlapkiadó vállalkozás egyik korábbi alkalmazottjának járó bér egy részére vonatkozik, és a vád Georgios Kyrtsos mint az említett vállalkozások egykori vezetője ellen irányul;

               F.

               mivel a feltételezett bűncselekmény egyértelműen nem Georgios Kyrtsos európai parlamenti képviselői mandátumához, hanem két hírlapkiadó vállalkozás vezetőjeként korábban betöltött pozíciójához kapcsolódik;

               G.

               mivel a feljelentés az Európai Unió kiváltságairól és mentességeiről szóló 7. számú jegyzőkönyv 8. cikke alkalmazásában nem az adott európai parlamenti képviselő feladatának ellátása során kifejtett véleményével vagy leadott szavazatával kapcsolatos;

               H.

               mivel nincs ok feltételezni, hogy az ügy alapját képező büntetőeljárást a képviselőnek történő politikai kár okozásának szándékával indították volna (fumus persecutionis), hiszen a feljelentést több évvel képviselővé válása előtt tették;

               1.

               úgy határoz, hogy felfüggeszti Georgios Kyrtsos mentelmi jogát;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a görög hatóságoknak.

      (1)  A dokumentum hivatkozási száma: ABM:IB2014/8927.

      (2)  A 101/63. sz., Wagner kontra Fohrmann és Krier ügyben 1964. május 12-én hozott ítélet (EBHT 1964, 387. o.); a 149/85. sz., Wybot kontra Faure és társai ügyben 1986. július 10-én hozott ítélet (EBHT 1986, 2391. o.); a T-345/05. sz., Mote kontra Európai Parlament ügyben 2008. október 15-én hozott ítélet (EBHT 2008, II-2849. o.); a C-200/07. és C-201/07. sz., Marra kontra De Gregorio és Clemente egyesített ügyekben 2008. október 21-én hozott ítélet (EBHT 2008, I-7929. o.); a T-42/06. sz., Gollnisch kontra Európai Parlament ügyben 2010. március 19-én hozott ítélet (EBHT 2010, II-1135. o.); a C-163/10. sz., Patriciello elleni büntetőeljárásban 2011. szeptember 6-án hozott ítélet (EBHT 2011, I-0765. o.); a T-346/11. és T-347/11. sz. Gollnisch kontra Európai Parlament ügyben 2013. január 17-én hozott ítélet (EBHT 2013, 23. o.).


               24.11.2017

               HU

               Az Európai Unió Hivatalos Lapja

               C 399/235

         P8_TA(2015)0449
   Felhatalmazáson alapuló jogi aktussal szembeni kifogás mellőzése: a köz- és magánszféra közötti partnerségre létrehozott szervek számára kidolgozott pénzügyiszabályzat-minta
   Az Európai Parlament határozata az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló 110/2014/EU felhatalmazáson alapuló rendelet módosításáról szóló, 2015. október 30-i felhatalmazáson alapuló bizottsági rendelettel szembeni kifogás mellőzéséről (C(2015)07554 – 2015/2940(DEA))
   (2017/C 399/48)

      Az Európai Parlament,

               —

               tekintettel a felhatalmazáson alapuló bizottsági rendeletre (C(2015)07554),

               —

               tekintettel a Bizottság 2015. november 12-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,

               —

               tekintettel a Költségvetési Bizottság és a Költségvetési Ellenőrző Bizottság által a Bizottsági Elnökök Értekezletének elnökéhez intézett 2015. november 27-i levélre,

               —

               tekintettel az Európai Unió működéséről szóló szerződés 290. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlament és tanácsi rendeletre (1) és különösen annak 210. cikkére,

               —

               tekintettel a 966/2012/EU, Euratom rendelet módosításáról szóló, 2015. október 28-i (EU, Euratom) 2015/1929 európai parlamenti és tanácsi rendeletre (2),

               —

               tekintettel a Költségvetési Bizottság és a Költségvetési Ellenőrző Bizottság határozatra vonatkozó ajánlására,

               —

               tekintettel eljárási szabályzata 105. cikkének (6) bekezdésére,

               —

               tekintettel arra, hogy az eljárási szabályzata 105. cikke (6) bekezdésének harmadik és negyedik francia bekezdésében említett határidőn belül – amely 2015. december 15-én járt le – nem érkezett kifogás,

               A.

               mivel az Európai Parlament, a Tanács és a Bizottság a közös vállalkozások tekintetében a költségvetési rendelet 209. cikkével összhangban külön-külön adandó mentesítésről szóló, közös nyilatkozatában (3) külön kijelentette, hogy „szándékában áll az, hogy a költségvetési rendelet soron következő felülvizsgálata során megteszi a költségvetési rendelet 209. cikkének és 60. cikke (7) bekezdésének vonatkozó módosítására irányuló javaslatot”;

               B.

               mivel a 966/2012/EU, Euratom rendeletet az (EU, Euratom) 2015/1929 rendelet 2015. október 28-án módosította, amely azon felül, hogy összhangba hozta a rendeletet a 2014/23/EU (4) és 2014/24/EU (5) irányelvekkel, és megerősítette az uniós költségvetés védelmének rendszerét, módosította a rendelet 209. és a 60 cikkét is, összhangba hozva a költségvetési rendelet 209. és 208. cikke szerint működő szervek mentesítésére, külső ellenőrzésére és éves jelentéstételére vonatkozó szabályokat;

               C.

               mivel a Bizottság 2015. október 30-án elfogadta a 966/2012/EU, Euratom rendelet 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló 110/2014/EU felhatalmazáson alapuló rendeletet naprakésszé tevő felhatalmazáson alapuló rendeletet (C(2015)07554) (összhangba hozva az előbbi rendeletet az 1271/2013/EU felhatalmazáson alapuló rendelet megfelelő, a költségvetési rendelet 208. cikkében említett szervekre alkalmazandó rendelkezéseivel) annak érdekében, hogy a pénzügyi év kezdetétől alkalmazandó legyen, biztosítandó az új szabályokra való egyértelmű áttérést;

               D.

               mivel a 966/2012/EU, Euratom rendelet 210. cikke szerint, amelyben a Bizottság felhatalmazást kap felhatalmazáson alapuló jogi aktusok elfogadására, a felhatalmazáson alapuló rendelet (C(2015)07554) elvileg csak a Parlament és a Tanács általi ellenőrzési időszak eltelte után léphet hatályba, amely időszak az értesítést követő két hónapig – jelen esetben 2015. december 30-ig – tart, és további két hónappal meghosszabbítható;

               E.

               mivel azonban a Bizottság 2015. november 12-én kérte a Parlamentet, hogy amennyiben a felhatalmazáson alapuló jogi aktus ellen nem kíván kifogást emelni, erről legkésőbb 2015. december 21-ig értesítse a Bizottságot, mivel ahhoz, hogy a jogi aktus a Hivatalos Lapban kellő időben, 2015. december 31. előtt közzétételre kerüljön, biztosítandó a tervezett 2016. január 1-jei hatálybalépést, a Kiadóhivatalhoz 2015. december 21-ig el kell juttatni.

               1.

               kijelenti, hogy a felhatalmazáson alapuló rendelettel szemben nem emel kifogást;

               2.

               utasítja elnökét, hogy továbbítsa ezt a határozatot a Tanácsnak és a Bizottságnak.

      (1)  HL L 298., 2012.10.26., 1. o.

      (2)  HL L 286., 2015.10.30., 1. o.

      (3)  HL L 163., 2014.5.29., 21. o.

      (4)  Az Európai Parlament és a Tanács 2014/23/EU irányelve (2014. február 26.) a koncessziós szerződések odaítéléséről (HL L 94., 2014.3.28., 1. o.).

      (5)  Az Európai Parlament és a Tanács 2014/24/EU irányelve (2014. február 26.) a közbeszerzésről és a 2004/18/EK irányelv hatályon kívül helyezéséről (HL L 94., 2014.3.28., 65. o.).


               24.11.2017

               HU

               Az Európai Unió Hivatalos Lapja

               C 399/237

         P8_TA(2015)0450
   Az Európai Bankhatóság (EBH) elnöke hivatali idejének meghosszabbítása
   Az Európai Parlament 2015. december 16-i határozata az Európai Bankhatóság (EBH) elnöke hivatali idejének meghosszabbításáról (C8-0313/2015 – 2015/0903(NLE))
   (Jóváhagyás)
   (2017/C 399/49)

      Az Európai Parlament,

               —

               tekintettel az Európai Bankhatóság (EBH) felügyeleti tanácsának 2015. szeptember 8-i javaslatára az EBH elnöke hivatali idejének újabb öt évre történő meghosszabbításáról (C8-0313/2015),

               —

               tekintettel az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendelet (1) 48. cikkének (4) bekezdésére,

               —

               tekintettel eljárási szabályzatára,

               —

               tekintettel a Gazdasági és Monetáris Bizottság jelentésére (A8-0347/2015),

               A.

               mivel az EBH első elnökét 2011-ben nyílt pályázati eljárást követően az EBH felügyeleti tanácsa nevezte ki ötéves hivatali időre, az 1093/2010/EU rendelet 48. cikke (2) bekezdésének megfelelően;

               B.

               mivel az 1093/2010/EU rendelet 48. cikkének (4) bekezdése úgy rendelkezik, hogy az EBH felügyeleti tanácsa – az említett rendelkezésben hivatkozott értékelést figyelembe véve – egy alkalommal meghosszabbíthatja az elnök megbízatását, az Európai Parlament megerősítésétől függően;

               C.

               mivel az EBH felügyeleti tanácsa 2015. szeptember 8-án javasolta Andrea Enria, az EBH hivatalban lévő elnöke hivatali idejének újabb öt évre történő meghosszabbítását, és ennek megfelelően tájékoztatta az Európai Parlamentet;

               D.

               mivel 2015. november 17-én a Gazdasági és Monetáris Bizottság meghallgatta Andrea Enriát, az EBH hivatalban lévő elnökét, aki nyitóbeszédet mondott, majd válaszolt a bizottság tagjai által feltett kérdésekre;

               1.

               jóváhagyja az Andrea Enria, az EBH elnöke hivatali idejének újabb ötéves időszakra történő meghosszabbítására irányuló javaslatot;

               2.

               utasítja elnökét, hogy továbbítsa ezt a határozatot a Tanácsnak, a Bizottságnak, az EBH-nak, valamint a tagállamok kormányának.

      (1)  HL L 331., 2010.12.15., 12. o.


               24.11.2017

               HU

               Az Európai Unió Hivatalos Lapja

               C 399/206

         P8_TA(2015)0437
   Stelios Kouloglou mentelmi jogának felfüggesztésére irányuló kérelem
   Az Európai Parlament 2015. december 15-i határozata a Stelios Kouloglou mentelmi jogának felfüggesztésére irányuló kérelemről (2015/2239(IMM))
   (2017/C 399/27)

      Az Európai Parlament,

               —

               tekintettel a görög Legfelsőbb Bíróság Ügyészsége által 2015. augusztus 7-én rágalmazás és becsületsértés vádja miatt indult eljárással (1) összefüggésben eljuttatott és 2015. szeptember 9-én a plenáris ülésen bejelentett, a Stelios Kouloglou mentelmi jogának felfüggesztésére irányuló kérelemre,

               —

               tekintettel arra, hogy Stelios Kouloglou lemondott az eljárási szabályzat 9. cikkének (5) bekezdése szerint őt megillető meghallgatáshoz való jogról,

               —

               tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (2),

               —

               tekintettel az Görög Köztársaság alkotmányának 62. cikkére,

               —

               tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,

               —

               tekintettel a Jogi Bizottság jelentésére (A8-0356/2015),

               A.

               mivel a görög Legfelsőbb Bíróság Ügyészsége egy állítólagos bűncselekmény kapcsán teendő lehetséges jogi lépésekkel kapcsolatban kérte Stelios Kouloglou európai parlamenti képviselő mentelmi jogának felfüggesztését;

               B.

               mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament tagjai saját államuk területén a parlamentjük tagjaira vonatkozó mentességet élvezik;

               C.

               mivel a Görög Köztársaság Alkotmányának 62. cikke értelmében a parlamenti ciklus alatt a parlamenti képviselőkkel szemben a Parlament előzetes engedélye nélkül vád nem emelhető, nem tartóztathatók le, nem börtönözhetők be, illetve egyéb módon nem tarthatók fogva;

               D.

               mivel Stelios Kouloglou-t a patraszi börtön személyzete ellen elkövetett rágalmazással és becsületsértéssel vádolják;

               E.

               mivel a vád olyan kijelentésekkel kapcsolatos, amelyeket Stelios Kouloglou állítólagosan 2010-ben tett a sajtónak a patraszi börtön bizonyos alkalmazottainak tisztességét illetően, amikor ő televíziós riportokat készítő újságíróként dolgozott;

               F.

               mivel a feltételezett bűncselekmény egyértelműen nem Stelios Kouloglou európai parlamenti képviselői mandátumához, hanem korábbi televíziós újságírói állásához kapcsolódik;

               G.

               mivel a feljelentés az Európai Unió kiváltságairól és mentességeiről szóló 7. számú jegyzőkönyv 8. cikke alkalmazásában nem az adott európai parlamenti képviselő feladatának ellátása során kifejtett véleményével vagy leadott szavazatával kapcsolatos;

               H.

               mivel nincs ok feltételezni, hogy az ügy alapját képező büntetőeljárást a képviselőnek történő politikai kár okozásának szándékával indították volna (fumus persecutionis), hiszen a feljelentést több évvel képviselővé válása előtt tették;

               I.

               mivel a görög hatóságok azt kérték az Európai Parlamenttől, hogy a feljelentés elévülési határideje miatt legkésőbb 2015. október 7-ig adjon választ a kérelemre, de az Európai Parlament eljárási követelményei nem teszik lehetővé a határozat ilyen rövid időn belüli meghozását;

               J.

               mivel ugyanakkor a Jogi Bizottság megvitatott véleménye szerint a görög Legfelsőbb Bíróság 1126/1994. számú ítélete fényében Stelios Kouloglou európai parlamenti képviselői mandátuma egyébként is legfeljebb hároméves időtartamra felfüggeszti az elévülést;

               1.

               úgy határoz, hogy felfüggeszti Stelios Kouloglou mentelmi jogát;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a görög hatóságoknak.

      (1)  A dokumentum hivatkozási száma: ABM:IΓ/2011/11882.

      (2)  A 101/63. sz., Wagner kontra Fohrmann és Krier ügyben 1964. május 12-én hozott ítélet (EBHT 1964, 387. o.); a 149/85. sz., Wybot kontra Faure és társai ügyben 1986. július 10-én hozott ítélet (EBHT 1986, 2391. o.); a T-345/05. sz., Mote kontra Európai Parlament ügyben 2008. október 15-én hozott ítélet (EBHT 2008, II-2849. o.); a C-200/07. és C-201/07. sz., Marra kontra De Gregorio és Clemente egyesített ügyekben 2008. október 21-én hozott ítélet (EBHT 2008, I-7929. o.); a T-42/06. sz., Gollnisch kontra Európai Parlament ügyben 2010. március 19-én hozott ítélet (EBHT 2010, II-1135. o.); a C-163/10. sz., Patriciello elleni büntetőeljárásban 2011. szeptember 6-án hozott ítélet (EBHT 2011, I-0765. o.); a T-346/11. és T-347/11. sz. Gollnisch kontra Európai Parlament ügyben 2013. január 17-én hozott ítélet (EBHT 2013, 23. o.).


               24.11.2017

               HU

               Az Európai Unió Hivatalos Lapja

               C 399/239

         P8_TA(2015)0452
   Az Európai Értékpapír-piaci Hatóság (ESMA) elnöke hivatali idejének meghosszabítása
   Az Európai Parlament 2015. december 16-i határozata az Európai Értékpapír-piaci Hatóság (ESMA) elnöke hivatali idejének meghosszabbításáról (C8-0315/2015 – 2015/0905(NLE))
   (Jóváhagyás)
   (2017/C 399/51)

      Az Európai Parlament,

               —

               tekintettel az Európai Értékpapír-piaci Hatóság (ESMA) felügyeleti tanácsának 2015. szeptember 24-i javaslatára az ESMA elnöke hivatali idejének újabb öt évre történő meghosszabbításáról (C8-0315/2015),

               —

               tekintettel az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről szóló, 2010. november 24-i 1095/2010/EU európai parlamenti és tanácsi rendelet (1) 48. cikkének (4) bekezdésére,

               —

               tekintettel eljárási szabályzatára,

               —

               tekintettel a Gazdasági és Monetáris Bizottság jelentésére (A8-0346/2015),

               A.

               mivel az ESMA első elnökét 2011-ben nyílt pályázati eljárást követően az ESMA felügyeleti tanácsa nevezte ki ötéves hivatali időre, az 1095/2010/EU rendelet 48. cikke (2) bekezdésének megfelelően;

               B.

               mivel az 1095/2010/EU rendelet 48. cikkének (4) bekezdése úgy rendelkezik, hogy a felügyeleti tanács – az említett rendelkezésben hivatkozott értékelést figyelembe véve – egy alkalommal meghosszabbíthatja az elnök megbízatását, az Európai Parlament megerősítésétől függően;

               C.

               mivel az ESMA felügyeleti tanácsa 2015. szeptember 24-én javasolta Steven Maijoor, az ESMA hivatalban lévő elnöke hivatali idejének újabb öt évre történő meghosszabbítását, és ennek megfelelően tájékoztatta az Európai Parlamentet;

               D.

               mivel 2015. november 17-én a Gazdasági és Monetáris Bizottság meghallgatta Steven Maijoort, az ESMA hivatalban lévő elnökét, aki nyitóbeszédet mondott, majd válaszolt a bizottság tagjai által feltett kérdésekre;

               1.

               jóváhagyja a Steven Maijoor, az ESMA elnöke hivatali idejének újabb ötéves időszakra történő meghosszabbítására irányuló javaslatot;

               2.

               utasítja elnökét, hogy továbbítsa ezt a határozatot a Tanácsnak, a Bizottságnak, az ESMA-nak, valamint a tagállamok kormányainak.

      (1)  HL L 331., 2010.12.15., 84. o.


title: A Tanács (EU) 2017/2428 határozata (2017. november 30.) az egyrészről az Európai Unió és tagállamai, és másrészről a Fülöp-szigeteki Köztársaság közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről

text:
               23.12.2017

               HU

               Az Európai Unió Hivatalos Lapja

               L 344/1

         A TANÁCS (EU) 2017/2428 HATÁROZATA
   (2017. november 30.)
   az egyrészről az Európai Unió és tagállamai, és másrészről a Fülöp-szigeteki Köztársaság közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. és 209. cikkére, összefüggésben a 218. cikke (6) bekezdésének a) pontjával,
   tekintettel a Horvát Köztársaság csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A 2014/718/EU tanácsi határozatnak (2) megfelelően az egyrészről az Európai Unió és tagállamai, és másrészről a Fülöp-szigeteki Köztársaság közötti partnerségi és együttműködési keretmegállapodáshoz csatolt jegyzőkönyvet (a továbbiakban: a jegyzőkönyv) aláírták, feltételezve annak egy későbbi időpontban való megkötését.

               (2)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   A Tanács az Európai Unió és tagállamai nevében jóváhagyja az egyrészről az Európai Unió és tagállamai, és másrészről a Fülöp-szigeteki Köztársaság közötti partnerségi és együttműködési keretmegállapodáshoz csatolt, a Horvát Köztársaságnak az Európai Unióhoz történő csatlakozásának figyelembevétele céljából készült jegyzőkönyvet.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a jegyzőkönyv 4. cikkének (1) bekezdésében előírt jóváhagyó okiratnak az Európai Unió és tagállamai nevében történő letétbe helyezésére jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2017. november 30-án.

            a Tanács részéről

            az elnök

         K. SIMSON

      (1)  2016. június 8-i egyetértés.

      (2)  A Tanács 2014/718/EU határozata (2014. október 8.) az egyrészről az Európai Unió és tagállamai, és másrészről a Fülöp-szigeteki Köztársaság közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról (HL L 300., 2014.10.18., 3. o.).


title: A Tanács (EU) 2018/4 határozata (2017. december 18.) az EGT Vegyes Bizottságban az EGT Vegyes Bizottság eljárási szabályzatának módosításával kapcsolatban az Európai Unió által képviselendő álláspontról

text:
               5.1.2018

               HU

               Az Európai Unió Hivatalos Lapja

               L 2/5

         A TANÁCS (EU) 2018/4 HATÁROZATA
   (2017. december 18.)
   az EGT Vegyes Bizottságban az EGT Vegyes Bizottság eljárási szabályzatának módosításával kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdése b) pontjának első francia bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén hatályba lépett.

               (2)

               A Bolgár Köztársaságnak és Romániának az Európai Gazdasági Térségben való részvételéről szóló, 2007. július 25-én aláírt megállapodás (3) módosította az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a bolgár és a román nyelvvel.

               (3)

               A Horvát Köztársaságnak az Európai Gazdasági Térségben való részvételéről szóló, 2014. április 11-én aláírt megállapodás (4) (a továbbiakban: a 2014. évi EGT bővítési megállapodás) módosította az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a horvát nyelvvel.

               (4)

               Az EGT Vegyes Bizottságnak az 1994. február 8-i 1/94 EGT vegyes bizottsági határozattal (5) elfogadott és a 2005. február 8-i 24/2005 EGT vegyes bizottsági határozattal (6) módosított eljárási szabályzatát ezért ennek megfelelően módosítani kell.

               (5)

               A 2014. évi EGT bővítési megállapodás 2014. április 12-e óta ideiglenesen alkalmazandó az aláíró felekre, és az EGT Vegyes Bizottság kapcsolódó határozatát ezért a 2014. évi EGT bővítési megállapodás hatálybalépéséig ideiglenesen alkalmazni kell.

               (6)

               Ezért az EGT Vegyes Bizottságban az Unió által képviselendő álláspontnak a csatolt határozattervezeteken kell alapulnia,

         ELFOGADTA EZT A HATÁROZATOT:
   1. cikk
   Az EGT Vegyes Bizottságban az EGT Vegyes Bizottság eljárási szabályzatának javasolt módosításaival kapcsolatosan az Unió által képviselendő álláspont az EGT Vegyes Bizottság e határozathoz csatolt határozattervezetein alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. december 18-án.

            a Tanács részéről

            az elnök

         K. SIMSON

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  HL L 221., 2007.8.25., 15. o.

      (4)  HL L 170., 2014.6.11., 18. o.

      (5)  HL L 85., 1994.3.30., 60. o.

      (6)  HL L 161., 2005.6.23., 54. o.

      TERVEZET
      AZ EGT VEGYES BIZOTTSÁG …/2017 HATÁROZATA
      (…)
      az EGT Vegyes Bizottság eljárási szabályzatának módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 92. cikke (3) bekezdésére,
      mivel:

                  (1)

                  A Bolgár Köztársaságnak és Romániának az Európai Gazdasági Térségben való részvételéről szóló, 2007. július 25-én aláírt megállapodás (1) módosította az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a bolgár és a román nyelvvel.

                  (2)

                  A Bolgár Köztársaságnak és Romániának az Európai Gazdasági Térségben való részvételéről szóló megállapodás 2011. november 9-én lépett hatályba.

                  (3)

                  Az EGT Vegyes Bizottságnak az 1994. február 8-i 1/94 EGT vegyes bizottsági határozattal (2) elfogadott és a 2005. február 8-i 24/2005 EGT vegyes bizottsági határozattal (3) módosított eljárási szabályzatában szereplő nyelvek jegyzékébe fel kell venni a bolgár és a román nyelvet. Az EGT Vegyes Bizottság eljárási szabályzatában szereplő nyelvek jegyzékét ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az 1/94 EGT vegyes bizottsági határozat a következőképpen módosul:

                  1.

                  A 6. cikk (2) bekezdésének helyébe a következő szöveg lép:
                  „A 102. cikk (1) bekezdésével összhangban mellékletként a megállapodásba belefoglalandó EK jogi aktusok szövege az Európai Unió Hivatalos Lapjában angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven kihirdetett változata egyaránt hiteles. El kell készíteni a jogi aktusok izlandi és norvég nyelvű szövegét, melyet az EGT Vegyes Bizottság az (1) bekezdésben hivatkozott idevágó határozatokkal együtt hitelesít.”

                  2.

                  A 11. cikk (1) bekezdésének helyébe a következő szöveg lép:
                  „Az EGT Vegyes Bizottságnak a megállapodás mellékleteit vagy jegyzőkönyveit módosító határozatait angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven az Európai Unió Hivatalos Lapjának EGT-re vonatkozó részében, valamint izlandi és norvég nyelven a lap EGT-kiegészítésében ki kell hirdetni.”

            2. cikk
      Ez a határozat elfogadásának napján lép hatályba.
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság titkára

         (1)  HL L 221., 2007.8.25., 15. o.

         (2)  HL L 85., 1994.3.30., 60. o.

         (3)  HL L 161., 2005.6.23., 54. o.

      TERVEZET
      AZ EGT VEGYES BIZOTTSÁG …/2017 HATÁROZATA
      (…)
      az EGT Vegyes Bizottság eljárási szabályzatának módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 92. cikke (3) bekezdésére,
      mivel:

                  (1)

                  A Horvát Köztársaságnak az Európai Gazdasági Térségben való részvételéről szóló, 2014. április 11-én aláírt megállapodás (1) (a továbbiakban: a 2014. évi EGT bővítési megállapodás) módosítja az EGT-megállapodás 129. cikkének (1) bekezdését, hogy az EGT-megállapodás nyelveinek jegyzéke kiegészüljön a horvát nyelvvel.

                  (2)

                  Az EGT Vegyes Bizottságnak az 1994. február 8-i 1/94 EGT vegyes bizottsági határozattal (2) elfogadott és a 2005. február 8-i 24/2005 EGT vegyes bizottsági határozattal (3) módosított, valamint a […]-i […] EGT vegyes bizottsági határozattal (4) tovább módosított eljárási szabályzatában szereplő nyelvek jegyzékébe fel kell venni a horvát nyelvet. Az EGT Vegyes Bizottság eljárási szabályzatában szereplő nyelvek jegyzékét ezért ennek megfelelően módosítani kell.

                  (3)

                  A 2014. évi EGT bővítési megállapodás 2014. április 12-e óta ideiglenesen alkalmazandó az aláíró felekre, és ezt a határozatot ezért a 2014. évi EGT bővítési megállapodás hatálybalépéséig ideiglenesen alkalmazni kell,

            ELFOGADTA EZT A HATÁROZATOT:
      1. cikk
      Az 1/94 EGT vegyes bizottsági határozat a következőképpen módosul:

                  1.

                  A 6. cikk (2) bekezdésének helyébe a következő szöveg lép:
                  „A 102. cikk (1) bekezdésével összhangban mellékletként a megállapodásba belefoglalandón EK jogi aktusok szövege az Európai Unió Hivatalos Lapjában angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven kihirdetett változata egyaránt hiteles. El kell készíteni a jogi aktusok izlandi és norvég nyelvű szövegét, melyet az EGT Vegyes Bizottság az (1) bekezdésben hivatkozott idevágó határozatokkal együtt hitelesít.”

                  2.

                  A 11. cikk (1) bekezdésének helyébe a következő szöveg lép:
                  „Az EGT Vegyes Bizottságnak a megállapodás mellékleteit vagy jegyzőkönyveit módosító határozatait angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven az Európai Unió Hivatalos Lapjának EGT-re vonatkozó részében, valamint izlandi és norvég nyelven a lap EGT-kiegészítésében ki kell hirdetni.”

            2. cikk
      Ez a határozat […]-án/-én vagy a 2014. évi EGT bővítési megállapodás hatálybalépésének napján lép hatályba, attól függően, hogy melyik a későbbi időpont.
      Ez a határozat 2014. április 12-től ideiglenesen alkalmazandó.
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L 170., 2014.6.11., 18. o.

         (2)  HL L 85., 1994.3.30., 60. o.

         (3)  HL L 161., 2005.6.23., 54. o.

         (4)  HL L …


title: A Bizottság (EU) 2018/59 határozata (2018. január 11.) a 2009/300/EK határozatnak a televíziókészülékekre vonatkozó uniós ökocímke odaítélésével kapcsolatos ökológiai kritériumok tartalma és érvényességi időtartama tekintetében történő módosításáról (az értesítés a C(2018) 6. számú dokumentummal történt) (EGT-vonatkozású szöveg. )

text:
                  13.1.2018

                  HU

                  Az Európai Unió Hivatalos Lapja

                  L 10/17

            A BIZOTTSÁG (EU) 2018/59 HATÁROZATA
      (2018. január 11.)
      a 2009/300/EK határozatnak a televíziókészülékekre vonatkozó uniós ökocímke odaítélésével kapcsolatos ökológiai kritériumok tartalma és érvényességi időtartama tekintetében történő módosításáról

            (az értesítés a C(2018) 6. számú dokumentummal történt)

      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) és (3) bekezdésére,
      az Európai Unió ökocímkézésért felelős bizottságával folytatott konzultációt követően,
      mivel:

                  (1)

                  A 2009/300/EK bizottsági határozat (2) ökológiai kritériumokat, valamint értékelési és ellenőrzési követelményeket állapít meg a „televíziók” termékcsoportra vonatkozóan.

                  (2)

                  A jelenlegi ökológiai kritériumoknak, illetve az értékelési és ellenőrzési követelményeknek a 2009/300/EK határozatban rögzített hatálya 2017. december 31-én lejár.

                  (3)

                  A 2009/300/EK határozatban megállapított első, az energiatakarékosságra vonatkozó kritérium a 642/2009/EK bizottsági rendeletben (3) a televíziókra vonatkozóan megállapított, meglévő energiacímkézési és környezettudatos tervezési követelményeken alapul. Ennek következtében jelenleg azok a televíziókészülékek is jogosultak az ökocímkére, amelyek az 1062/2010/EU felhatalmazáson alapuló bizottsági rendelet (4) televíziókra vonatkozó energiahatékonysági címkézési rendszere (a továbbiakban: energiacímkézési rendszer) szerint a B energiahatékonysági osztályba tartoznak. A B energiahatékonysági osztály ugyanakkor nem a legenergiahatékonyabb kategória az uniós piacon. Ezért a 2009/300/EK határozat első kritériumát naprakésszé kell tenni, hogy csak a valóban energiahatékony termékek részesülhessenek az uniós ökocímkében.

                  (4)

                  Időközben elkészült egy javaslat, amelynek értelmében legkésőbb 2019 végéig új követelmények lépnének a televíziókra vonatkozó, meglévő energiacímkézési és környezettudatos tervezési követelmények helyébe (5), de ez a javaslat még nem került elfogadásra. A javaslat elfogadásáig célszerű módosítani a 2009/300/EK határozat „energiatakarékossági” kritériumát úgy, hogy az az energiacímkézési rendszer jelenlegi változatának a legmagasabb energiahatékonysági osztályára hivatkozzon.

                  (5)

                  Az e célból elvégzett értékelés megerősítette az „energiatakarékossági” kritérium javasolt módosításának, illetve a 2009/300/EK határozatban megállapított, a televíziókra vonatkozó hatályos ökológiai kritériumoknak, valamint a kapcsolódó értékelési és ellenőrzési követelményeknek a relevanciáját és megfelelőségét. A televíziókra vonatkozóan javasolt új energiacímkézési és környezettudatos tervezési követelmények elfogadását követően az energiacímkézési kritériumok felülvizsgálatra kerülnek.

                  (6)

                  A (4) és (5) preambulumbekezdésben leírt okokból, illetve azért, hogy a javasolt új energiacímkézési és környezettudatos tervezési követelmények elfogadását követően elegendő idő álljon rendelkezésre a hatályos ökológiai kritériumok felülvizsgálatára, a jelenlegi – e határozat által módosított – kritériumok és a kapcsolódó értékelési és ellenőrzési követelmények érvényességi idejét 2019. december 31-ig célszerű meghosszabbítani.

                  (7)

                  A 2009/300/EK határozatot ezért ennek megfelelően módosítani kell.

                  (8)

                  A 2009/300/EK határozatban megállapított kritériumok hatálya alá eső kérelmek és engedélyek tekintetében átmeneti időszakot célszerű meghatározni annak érdekében, hogy az engedélyek birtokosainak és kérelmezőinek elegendő idő álljon a rendelkezésére az „energiatakarékossági” kritériumok változásaihoz való alkalmazkodáshoz.

                  (9)

                  Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,

            ELFOGADTA EZT A HATÁROZATOT:
      1. cikk
      A 2009/300/EK határozat 3. cikkének helyébe a következő szöveg lép:

         „3. cikk
         A »televíziók« termékcsoportra vonatkozó ökológiai kritériumok, valamint a kapcsolódó értékelési és ellenőrzési követelmények 2019. december 31-ig érvényesek.”

      2. cikk
      A 2009/300/EK határozat melléklete az e határozat mellékletében foglaltak szerint módosul.
      3. cikk
      (1)   A „televízió” termékcsoportba tartozó termékekre vonatkozóan e határozat hatályba lépése előtt benyújtott uniós ökocímke-kérelmeket a 2009/300/EK határozatnak az e határozat elfogadási dátumát közvetlenül megelőző napon hatályos változatában (a továbbiakban: a 2009/300/EK határozat régi változata) előírt feltételek szerint kell értékelni.
      (2)   A „televízió” termékcsoportba tartozó termékekre vonatkozóan az e határozat hatályba lépésének időpontját követő egy hónapon belül benyújtott uniós ökocímke-kérelmek egyaránt alapulhatnak a 2009/300/EK határozat régi változatában előírt kritériumokon, illetve az említett határozat e határozattal módosított változatában megállapított kritériumokon.
      (3)   A 2009/300/EK határozat régi változatában megállapított kritériumok alapján megadott uniós ökocímke-engedélyek e határozat elfogadásának dátumától számítva 6 hónapig érvényesek.
      4. cikk
      Ennek a határozatnak a tagállamok a címzettjei.

         Kelt Brüsszelben, 2018. január 11-én.

               a Bizottság részéről

            Karmenu VELLA

               a Bizottság tagja

         (1)  HL L 27., 2010.1.30., 1. o.

         (2)  A Bizottság 2009/300/EK határozata (2009. március 12.) a televíziókészülékekre vonatkozó közösségi ökocímke odaítélésével kapcsolatos módosított ökológiai kritériumok meghatározásáról (HL L 82., 2009.3.28., 3. o.).

         (3)  A Bizottság 642/2009/EK rendelete (2009. július 22.) a 2005/32/EK európai parlamenti és tanácsi irányelvnek a televíziókészülékekre vonatkozó környezetbarát tervezési követelmények tekintetében történő végrehajtásáról (HL L 191., 2009.7.23., 42. o.).

         (4)  A Bizottság 1062/2010/EU felhatalmazáson alapuló rendelete (2010. szeptember 28.) a 2010/30/EU európai parlamenti és tanácsi irányelvnek a televíziókészülékek energiafogyasztásának címkézése tekintetében történő kiegészítéséről (HL L 314., 2010.11.30., 64. o.).

         (5)  COM (2016)773 final. http://eur-lex.europa.eu/legal-content/HU/TXT/?qid=1490877945963&uri=CELEX:52016DC0773

         MELLÉKLET
         A 2009/300/EK határozat mellékletének 1. kritériuma (Energiatakarékosság) a következőképpen módosul:

                     (1)

                     a b) pontban (Maximális energiafogyasztás) a „legfeljebb 200 W” helyébe a „legfeljebb 100 W” szöveg lép;

                     (2)

                     a c) pont (Energiahatékonyság) négy számozatlan bekezdésének helyébe a következő szöveg lép:
                     „A televíziókészülékeknek meg kell felelniük az 1062/2010/EU felhatalmazáson alapuló bizottsági rendelet (*1) I. mellékletében az alábbiakban meghatározott vagy adott esetben valamely, annál magasabb energiahatékonysági osztályra vonatkozóan megállapított energiahatékonysági index szerinti követelményeknek:

                                 i.

                                 a 90 cm (vagy 35,4 hüvelyk) méretű vagy annál kisebb látható képátlóval rendelkező készülékek esetében az A energiahatékonysági osztály;

                                 ii.

                                 a 90 cm-nél (vagy 35,4 hüvelyknél) nagyobb, de 120 cm-nél (vagy 47,2 hüvelyknél) kisebb látható képátlóval rendelkező készülékek esetében az A+ (UHD esetén az A) energiahatékonysági osztály;

                                 iii.

                                 a 120 cm (vagy 47,2 hüvelyk) méretű vagy annál nagyobb látható képátlóval rendelkező készülékek esetében az A++ (UHD esetén az A+) energiahatékonysági osztály.

                           E pont alkalmazásában az UHD rövidítés jelentése Ultra High Definition (ultranagy felbontás), amelynek szabványa (*2) kétféle felbontást szabályoz: a 3 840 × 2 160 (UHD-4K) pixeles, illetve a 7 680 × 4 320 (UHD-8K) pixeles felbontást.

                        (*1)  A Bizottság 1062/2010/EU felhatalmazáson alapuló rendelete (2010. szeptember 28.) a 2010/30/EU európai parlamenti és tanácsi irányelvnek a televíziókészülékek energiafogyasztásának címkézése tekintetében történő kiegészítéséről (HL L 314., 2010.11.30., 64. o.)."

                        (*2)  A Nemzetközi Távközlési Egyesület (ITU-R) BT.2020. sz. ajánlása.”;"

                     (3)

                     az „Értékelés és ellenőrzés (a)–c) pont)” című szakaszban:

                                 a)

                                 az első bekezdés helyébe a következő szöveg lép:
                                 „A kérelmezőnek az adott televíziókészülék-modell(ek)re vonatkozóan vizsgálati jegyzőkönyvet kell benyújtania, amely az a) pontban foglalt feltételek teljesítésének igazolására az EN 50564 szabványnak megfelelő vizsgálatokra, a b) és a c) pontban foglalt feltételek teljesítésének igazolására pedig az 1062/2010/EU felhatalmazáson alapuló rendelet VII. mellékletének 1. és 2. pontjában említett mérési eljárások és módszerek szerint elvégzett vizsgálatokra terjed ki. Emellett a jegyzőkönyvben fel kell tüntetni a készülék energiahatékonysági osztályát és látható képátlóját is.”;

                                 b)

                                 a harmadik bekezdést el kell hagyni.


title: A Tanács határozata (2018. január 23.) az Energiaszabályozók Együttműködési Ügynöksége igazgatási tanácsa négy tagjának és öt póttagjának kinevezéséről

text:
               25.1.2018

               HU

               Az Európai Unió Hivatalos Lapja

               C 27/3

         A TANÁCS HATÁROZATA
   (2018. január 23.)
   az Energiaszabályozók Együttműködési Ügynöksége igazgatási tanácsa négy tagjának és öt póttagjának kinevezéséről
   (2018/C 27/04)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Energiaszabályozók Együttműködési Ügynöksége létrehozásáról szóló, 2009. július 13-i 713/2009/EK európai parlamenti és tanácsi rendeletre (1) és különösen annak 12. cikkére,
   mivel:

               (1)

               A 713/2009/EK rendelet előírja, hogy a Tanácsnak az Energiaszabályozók Együttműködési Ügynöksége igazgatási tanácsába (a továbbiakban: az igazgatási tanács) öt tagot, valamint azok póttagjait kell kineveznie.

               (2)

               A 713/2009/EK rendelet szerint az igazgatási tanács tagja nem lehet a szabályozók tanácsának tagja is, és az igazgatási tanács tagjainak függetlenül, tárgyilagosan és a közérdeknek megfelelően kell eljárniuk.

               (3)

               A Tanács a 2009. december 22-i határozatával (2) az igazgatási tanácsba három tagot és három póttagot hat évre, két tagot és két póttagot négy évre nevezett ki a határozat kihirdetésének napjával kezdődően. A Tanács a 2013. november 15-i határozatával (3) az igazgatási tanácsba két tagot és három póttagot nevezett ki a 2014. január 28-án kezdődő négyéves időtartamra. A Tanács a 2016. január 15-i határozatával (4) az igazgatási tanácsba három tagot és két póttagot nevezett ki a 2016. január 28-án kezdődő négyéves időtartamra. A Tanács továbbá a 2016. január 28-án kezdődő kétéves időtartamra egy póttagot nevezett ki az igazgatási tanácsba.

               (4)

               Tekintettel arra, hogy két tag és két póttag négyéves megbízatása, valamint egy póttag kétéves megbízatása lejár, továbbá egy négy évre kinevezett tag lemondott tisztségéről, a megüresedett helyekre három tagot és három póttagot kell kinevezni. Tekintettel továbbá arra, hogy egy jelenleg póttagként kinevezett jelöltet négyéves időtartamra tagként kell kinevezni, a helyére a hivatali idő hátralévő részére egy másik póttagot kell kinevezni.

               (5)

               Tekintettel továbbá arra, hogy a négy évre tagként kinevezett Jeórjosz SZIAMÁSZ (Ciprus) és a négy évre póttagként kinevezett Martin HANSEN (Dánia) lemondott tisztségéről – a Ciprus és Dánia által a Coreper 2015. december 2-i ülésén tett együttes nyilatkozatának megfelelően – Martin HANSENT a 2018. január 28-án kezdődő kétéves időtartamra az igazgatási tanács tagjává, Jeórjosz SZIAMÁSZ-t pedig a 2018. január 28-án kezdődő kétéves időtartamra az igazgatási tanács póttagjává kell kinevezni,

         ELFOGADTA EZT A HATÁROZATOT:
   1. cikk
   Az igazgatási tanácsba a 2018. január 28-án kezdődő négyéves időtartamra az alábbi személyeket nevezi ki taggá:

               —

               Jochen PENKER, Ausztria,

               —

               Jurijs SPIRIDONOVS, Lettország.

         2. cikk
   Az igazgatási tanácsba a 2018. január 28-án kezdődő kétéves időtartamra az alábbi személyeket nevezi ki taggá:

               —

               Michel THIOLLIÈRE, Franciaország,

               —

               Martin HANSEN, Dánia.

         3. cikk
   Az igazgatási tanácsba a 2018. január 28-án kezdődő négyéves időtartamra az alábbi személyeket nevezi ki póttaggá:

               —

               KOVÁCS Pál, Magyarország,

               —

               Paweł PIKUS, Lengyelország,

               —

               Diego VÁZQUEZ TEIJEIRA, Spanyolország.

         4. cikk
   Az Együttműködési Ügynökségnek igazgatási tanácsába a 2018. január 28-án kezdődő kétéves időtartamra az alábbi személyeket nevezi ki póttaggá:

               —

               Ľubomír KUCHTA, Szlovákia,

               —

               Jeórjosz SZIAMÁSZ, Ciprus.

         5. cikk
   Ez a határozat az elfogadásának napján lép hatályba.

      Kelt Brüsszelben, 2018. január 23.

            a Tanács részéről

            az elnök

         V. GORANOV

      (1)  HL L 211., 2009.8.14., 1. o.

      (2)  A Tanács határozata (2009. december 22.) az Energiaszabályozók Együttműködési Ügynöksége igazgatási tanácsának öt tagja és öt póttagja kinevezéséről (HL C 21., 2010.1.28., 1. o.).

      (3)  A Tanács határozata (2013. november 15.) az Energiaszabályozók Együttműködési Ügynöksége igazgatási tanácsa két tagjának és három póttagjának kinevezéséről (HL C 337., 2013.11.19., 8. o.).

      (4)  A Tanács határozata (2016. január 15.) az Energiaszabályozók Együttműködési Ügynöksége igazgatási tanácsa három tagjának és három póttagjának kinevezéséről (HL C 19., 2016.1.20., 6. o.).